CELEX: 31985D0307
Language: el
Date: 1985-05-23 00:00:00
Title: 85/307/ΕΟΚ: Απόφαση της Επιτροπής της 23ης Μαΐου 1985 για τροποποίηση των ορίων των μειονεκτικών περιοχών στην Ιταλία κατά την έννοια της οδηγίας 75/268/ΕΟΚ του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31985D0307

85/307/ΕΟΚ: Απόφαση της Επιτροπής της 23ης Μαΐου 1985 για τροποποίηση των ορίων των μειονεκτικών περιοχών στην Ιταλία κατά την έννοια της οδηγίας 75/268/ΕΟΚ του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 160 της 20/06/1985 σ. 0042 - 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Μαΐου 1985  για τροποποίηση των ορίων των μειονεκτικών περιοχών στην Ιταλία κατά την έννοια της οδηγίας 75/268/ΕΟΚ του Συμβουλίου  (Το κείμενο στην ιταλική γλώσσα είναι το μόνο αυθεντικό)  (85/307/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας σε ορισμένες μειονεκτικές περιοχές (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,  Εκτιμώντας:  ότι η οδηγία 75/273/ΕΟΚ του Συμβουλίου της 28ης Απριλίου 1975 σχετικά με τον κατάλογο των μειονεκτικών περιοχών κατά την έννοια της οδηγίας 75/268/ΕΟΚ (Ιταλία) (3), όπως τροποποιήθηκε τελευταία από την οδηγία 84/167/ΕΟΚ (4), περιγράφει τις περιοχές της Ιταλίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ·  ότι η ιταλική κυβέρνηση ζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, τροποποίηση των ορίων των μειονεκτικών περιοχών που περιλαμβάνονται στο παράρτημα της οδηγίας 75/273/ΕΟΚ·  ότι η ιταλική κυβέρνηση ζήτησε εξάλλου να πραγματοποιηθούν τροποποιήσεις ορίων στον κατάλογο των μειονεκτικών περιοχών που περιλαμβάνονται στο παράρτημα της οδηγίας 75/273/ΕΟΚ και στον κατάλογο της οδηγίας 84/167/ΕΟΚ·  ότι οι μειονεκτικές περιοχές που προκύπτουν από τις τροποποιήσεις τηρούν τους δείκτες και τις αξίες που αναφέρονται στην οδηγία 75/273/ΕΟΚ·  ότι οι τροποποιήσεις των ορίων δεν συνεπάγονται αύξηση της ΧΓΕ των μειονεκτικών περιοχών που καθορίζονται στις οδηγίες 75/273/ΕΟΚ και 84/167/ΕΟΚ·  ότι το σύνολο των τροποποιήσεων που ζήτησε η ιταλική κυβέρνηση στο πλαίσιο του άρθρου 2 παράγραφος 3 της οδηγίας 75/268/ΕΟΚ οδηγεί σε αύξηση της χρησιμοποιούμενης γεωργικής έκτασης του συνόλου των μειονεκτικών περιοχών που δεν είναι μεγαλύτερη από το 1,5 % της συνολικής υπό εκμετάλλευση έκτασης στην Ιταλία·  ότι έχει ζητηθεί η γνώμη της επιτροπής του ΕΓΤΠΕ σχετικά με τις χρηματοδοτικές πλευρές της υπόθεσης·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Με ισχύ από την 1η Ιανουαρίου 1985, ο κατάλογος των μειονεκτικών περιοχών στην Ιταλία που αναγράφεται στα παραρτήματα των οδηγιών 75/273/ΕΟΚ και 84/167/ΕΟΚ τροποποιείται σύμφωνα με το παράρτημα της παρούσας απόφασης.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 23 Μαΐου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 128 της 19. 5. 1975, σ. 1.  (2) ΕΕ αριθ. L 93 της 30. 3. 1985, σ. 1.  (3) ΕΕ αριθ. L 128 της 19. 5. 1975, σ. 72.  (4) ΕΕ αριθ. L 82 της 26. 3. 1984, σ. 1.